ทะเลบัวสีชมพู? บึงกาฬ ชูดอกบานสะพรั่งทั่วท้องน้ำ?รับลมหนาว? ธันวาคม?-?กุมภาพันธ์?นี้
ที่บริเวณแหล่งท่องเที่ยว "มหัศจรรย์บัวริมบึง@หนองเลิง" ในพื้นที่ตำบลดอนหญ้านาง อำเภอพรเจริญ จังหวัดบึงกาฬ ท่ามกลางอากาศหนาวเย็นอุณหภูมิ 12 องศาเศลเซียส ทะเลดอกบัวสีชมพูที่กำลังบานสะพรั่งกว่าสิบๆ ไร่ พร้อมอวดโฉมให้นักท่องเที่ยวได้ชื่นชมความงดงาม และถ่ายรูปเก็บไว้เป็นที่ระลึกแล้ว โดยหากเดินทางมาที่นี่ นักท่องเที่ยวจะได้ล่องเรือชมบรรยากาศที่สวยงามดังกล่าวจากเรือประมงพื้นบ้าน สัมผัสลมหนาวที่พัดเข้ามาตลอดระยะทางที่อยู่บนเรือ พร้อมดื่มด่ำกับความอุดมสมบูรณ์ของธรรมชาติและอัธยาศัยไมตรีของคนในพื้นที่นายสุนา บุญเทียน หนึ่งในเจ้าของเรือประมงพื้นบ้าน ที่ให้บริการนักท่องเที่ยว ให้สัมภาษณ์ว่า ตอนนี้ดอกบัวสีชมพูกำลังบานสะพรั่งที่หนองเลิง อำเภอพรเจริญ จังหวัดบึงกาฬ นับเป็นช่วงเวลาที่หนองเลิงมีความงดงามมากที่สุดช่วงหนึ่ง โดยดอกบัวจะเบ่งบานช่วงเดือนธันวาคม - ประมาณกุมภาพันธ์ ซึ่งนักท่องเที่ยวสามารถนั่งเรือเพื่อเข้าไปชมความงดงามและถ่ายรูปได้ใกล้ๆ โดยเรือประมงพื้นบ้าน อัตราค่าบริการเพียง 100 บาท/เที่ยวเท่านั้น เรือหนึ่งลำบรรจุนักท่องเที่ยวได้ไม่เกิน 4 คน มีเรือให้บริการทุกวัน ตั้งแต่เช้า 06.00 น.- 12.00 น. เพราะช่วงเวลาดังกล่าวเป็นช่วงที่ดอกบัวกำลังบานและมีความสวยงามมากที่สุด นักท่องเที่ยวสามารถ walk in เข้ามาได้เลย หรือโทรติดต่อล่วงหน้าได้ที่ 082 152 1872